text: Sønderjyske holder fredag på førstepladsen
  29 januar 2016 kl. 06.29
  Sønderjyske sidder på  førstepladsen i Metal Ligaen som minimum til fredag aften efter en sikker 3-0-sejr i Herlev.
  Inden kampen mod Herlev havde Sønderjyske trænet intenst i powerplay. Der var også dannet nye kæder og det gav reusltat, fortæller Sønderjyskes hjemmeside.
  Sønderjyske var skarpe og effektive i  powerplay. Midt i første periode kom den første Herlev-udvisning, og blot 23 sekunder lå pucken i nettet. Kort efter fik værterne endnu en udvisning, og denne gang gik der blot ni sekunder inden der var scoret. Begge gange efter fine kombinationer, og Thomas Spelling og Scott Campbell stod for de to powerplay-mål. Midt i anden periode punkterede Mads Lund reelt kampen med 3-0-målet.
  Med sejren er SønderjyskE på førstepladsen et enkelt point foran Frederikshavn White Hawks, som fredag spiller lokalopgør i Aalborg. Det er dog uhyre tæt i toppen, hvor Esbjerg Energy og Blue Fox Herning også byder ind på førstepladsen.
  